Държавен вестник, бр. 95, 2010 г., стр. 59

БРОЙ  95	
Д Ъ Р Ж А В Е Н  В Е С Т Н И К 	
СТР.  59  
§ 2. Контролът по изпълнение на наредба­
та се осъществява от Изпълнителна агенция 
„Медицински одит“, регионалните центрове по 
здравеопазване и органите на управление на 
лечебните заведения.
§ 3. За нарушение или неизпълнение на 
задълженията по тази наредба виновните лица 
се наказват по реда на Закона за лечебните 
заведения и Закона за здравето.
§ 4. Наредбата се издава на основание чл. 6, 
ал. 1 от Закона за лечебните заведения.
За министър: Г. Павлова
Приложение 
към член единствен
МЕДИЦИНСКИ СТАНДАРТ 
„ДЕТСКА ДЕНТАЛНА МЕДИЦИНА“
Раздел I
Основна характеристика на специалността „Детска 
дентална медицина“
1. Дефиниция на специалността „Детска ден­
тална медицина“, основни цели и характеристики. 
1.1.Специалността „Детска дентална медицина“ 
е медицинска специалност, осигуряваща оралното 
здраве на децата.
1.2. Основната цел на специалността „Детска 
дентална медицина“ е да осигури дентално и па­
родонтално здраве и здраве на оралната мукоза на 
децата, което е предпоставка за оралното здраве 
на възрастния и за пълноценен живот на всеки 
индивид. 
1.3. Характеристика на специалността. Детската 
възраст е свързана с процеси на растеж и динамично 
развитие на двете съзъбия – временно и постоянно, 
с оформяне на оралната мукоза, изграждането на 
оралната биологична система и оралния имунитет. 
През различните периоди на детската възраст 
оралните структури и тъкани притежават специ­
фични анатомични и физиологични особености, 
които ги различават от характеристиките им при 
възрастните. Това налага специфични методи за 
диагностика и лечение. Редица общи заболявания 
в детска възраст имат изява в устата или могат да 
служат като диагностичен белег. Други започват 
в детството и от тяхното навременно диагности­
циране, профилактика и лечение зависи както 
локалното орално здраве, така и общото здраве 
на детето. Това налага познаване на общите за­
болявания и синдроми и техните орални изяви в 
детска възраст.
2. Обхват на специалността (спецификация 
на диагнози и лечебни методи и описание на 
профилактични и лечебно-диагностични методи).
Специалността „Детска дентална медицина“ 
обхваща: 
2.1. Управление на поведението на детето в 
дентален кабинет.
2.2. Оценка на рисковия орален профил за 
прогнозиране, превенция, ранно лечение и контрол 
на оралното здраве в детско-юношеска възраст.
2.3. Профилактиката на оралните заболявания:
2.3.1. Профилактика на бременната и младата 
майка;
2.3.2.Профилактика на оралните заболявания 
на новороденото;
2.3.3.Профилактика на оралните заболявания 
на детето.
2.4. Диагностика, профилактика и лечение на 
кариеса на ранното детство.
2.5. Диагностика и лечение на кариеса на 
временните зъби.
2.6. Диагностика и лечение на пулпити на 
временни зъби:
2.6.1. Лечение на обратими пулпити на временни 
зъби – биологични методи – индиректно покритие 
и витална пулпотомия;
2.6.2. Лечение на необратим пулпит:
2.6.2.1. Мортална пулпотомия по формалин-
резорциновата методика; 
2.6.2.2. Витална пулпектомия:
2.6.2.2.1. Едносеансова пулпектомия;
2.6.2.2.2. Двусеансова пулпектомия.
2.7. Лечение на периодонтити на временни зъби:
2.7.1. Хроничен периодонтит – двусеансовата 
формалин-резорцинова методика;
2.7.2. При екзацербация на периапикално въз­
паление – спешно лечение до хронифициране на 
процеса. Следващо лечение като при хроничен 
периодонтит;
2.7.3. Екзацербирал периодонтит до абс­
цес – спешно лечение, инцизия и общо антибио­
тично лечение. След отзвучаване на симптомите 
лечението продължава по методики за хроничен 
периодонтит.
2.8. Екстракция на временни зъби – индикации 
и изпълнение.
2.9. Лечение на кариеса на постоянните детски 
зъби:
2.9.1.Диагностика на кариеса на постоянните 
детски зъби:
2.9.1.1. Диагностика на кариозния про­
цес – оценка на риска за развитие на зъбен ка­
риес – определяне на индивидуалните рискови и 
протективни фактори;
2.9.1.2. Диагностика на кариозните лезии:
2.9.1.2.1. Диагностични критерии;
2.9.1.2.2. Диагностична скала на кариозните 
лезии D1a, D1b, D2, D3, D4 – усложнен кариес;
2.9.2. Неоперативно превантивно лечение на 
зъбния кариес:
2.9.2.1. Управление на кариозния процес:
2.9.2.1.1. Моделиране на рисковите фактори;
2.9.2.1.2. Моделиране на защитните фактори;
2.9.2.2. Неоперативно лечение на обратимите 
кариозни лезии:
2.9.2.2.1. Лечение на лезии – D1a;
2.9.2.2.2. Лечение на лезии – D1b;
2.9.2.2.3. Лечение на лезии – D2;
2.9.2.2.4. Лечение на лезии – D3;
2.9.3 Микроинвазивно превантивно лечение; 
2.9.4. Оперативно превантивно лечение.
2.10. Лечение на некариозни лезии:
2.10.1. Лечение на флуороза, моларо-инцизив­
на хипоминерализация и Търнерови дисплазии в 
стадий на бяло, жълто или кафяво оцветяване без 
или със минимално повърхностно кавитиране:
2.10.1.1. Методика на киселинна микроабразия 
с последваща реминерализация;